
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της ΥΑΠ/Φ.30/ 12625 (ΦΕΚ 317/Β’/14.5.1990) 
• απόφασης του Υπουργού Προεδρίας της Κυβέρνησης «εξαίρεση 


περιπτώσεων προμηθειών εξοπλισμού πληροφορικής υπό φο¬ 
ρέων του - Δημοσίου Τομέα από την απαιτούμενη έγκριση του 
Υπουργείου Προεδρίας της Κυβέρνησης». 1 

Συμμόρφωση της Ελληνικής Νομοθεσίας με την 90/396/ΕΟΚ 
Οδηγία του Συμβουλίου των Ευρωπαϊκών Κοινοτήτων σχετικά 
με τις συσκευές αερίου. 2 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΑΠ/Φ.30/24262 (1) 


Συμπλήρωση της ΥΑΠ/Φ.30/12625 (ΦΕΚ 317/ΕΓ/14.5.1990) 
απόφασης του Υπουργού Προεδρίας της Κυβέρνησης «εξαίρεση πε¬ 
ριπτώσεων προμηθειών εξοπλισμού πληροφορικής υπό φορέων του 
Δημοσίου Τομέα από την απαιτούμενη έγκριση του Υπουργείου 
Προεδρίας της Κυβέρνησης». 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 
ί 1. Τις διατάξεις: ν' 

: α) Του άρθρου 9 του Ν.Δ. 101/1973 «περί συστάσεως Υπηρεσίας 
ίΜηχανοργανώσεως και Υπολογιστών παρά τω Υπουργείω Προγραμ¬ 
ματισμού και Κυβερνητικής Πολιτικής». 

β) Του Π.Δ. 433/1974 «περί θέσεων εν ισχύι.των διατάξεων του άρ¬ 
θρου 9 του Ν.Δ. 101/1973». %, 

γ) Του άρθρου 3 παρ. 4 του Ν.Δ. 216/1974 «περί συστάσεως 
Υπίουργείου Προεδρίας Κυβερνήσεως». .. ’ 

6) Του άρθρου 19 του Ν. 1400/1983 «τροποποίηση και συμπλή¬ 
ρωση υπαλληλικών διατάξεων». 

ε) Των άρθρων 9, 10 και 11 του Π.Δ. 320/1988 «Οργανισμός 
Υπηρεσιών του Υπουργείου Προεδρίας της Κυβέρνησης, όπως τροπο¬ 
ποιήθηκε και συμπληρώθηκε με το Π.Δ. 64/1990». 

2. Την ανάγκη για βελτίωση, απλούστευση και αποκέντρωση των 
διαδικασιών έγκρισης εξοπλισμού Πληροφορικής (Υλικό, Λογισμικό) 
και ανάθεσης μηχανογραφικών εργασιών σε τρίτους, αποφασίζουμε: 

Συμπληρώνουμε την αριθ. ΥΑΠ/Φ.30/12625/ΦΕΚ 317/Β/ 
14.5.1990 απόφασή μας, προσθέτοντας στην παρ. 2 αυτής την περί¬ 
πτωση (ε) έχουσα ως εξής: 

«ε) Προμήθειες εξοπλισμού (Υλικού και Λογισμικού) που, εξυπηρε¬ 
τούν την πάταξη της φοροδιαφυγής, την εξ αυτής αύξηση των'δημοσίων 
εσόδων, καθώς και την μείωση των σχετικών γραφειοκρατικών διαδι¬ 
κασιών, εκτός εκείνων που αναφέρονται στην παρακολούθηση των δα¬ 
πανών του Κρατικού Προϋπολογισμού. 


Η απόφαση αυτή να δημοσιευτεί στην Εφημερίδα της Κυβερνήσεως. 

' Αθήνα, 3 Ιουνίου 1991 

0 ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
- φ - 

Αριθ. 15233 (2) 

Συμμόρφωση της Ελληνικής Νομοθεσίας με την 90/396/ΕΟΚ Οδη¬ 
γία του Συμβουλίου των Ευρωπαϊκών Κοινοτήτων σχετικά με τις 

συσκευές αερίου. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΥΦΥΠΟΥΡΓΟΣ ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 2 παρ. 1 αριθ. (η) και (3) του Ν. 
1338/83 «Εφαρμογή του Κοινοτικού Δικαίου» (ΦΕΚ 34/Α’/ 
17.3.1983), όπως τροποποιήθηκε με το άρθρο 6 του Ν. 1440/84 
«συμμετοχή της Ελλάδας στο κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων, στο κεφάλαιο της Ευ¬ 
ρωπαϊκής Κοινότητας Άνθρακος και Χάλυβος και του Οργανισμού 
Εφοδιασμού ΕΙΙΚΑΤΟΜ» (ΦΕΚ 70/Α’/21.5.84). 

2. Το Π.Δ. 229/86 «Σύσταση και οργάνωση της Γενικής Γραμμα¬ 
τείας Βιομηχανίας» (ΦΕΚ 96/Α’/ί6.7.86) και το Π.Δ. 396/89 
(ΦΕΚ 172/Α'/6.6.1989) «Οργανισμός της Γενικής Γραμματείας Βιο¬ 
μηχανίας*. 

3. Την Υ.1074/14.5.90 (ΦΕΚ 325/Β'/90) απόφαση του Πρωθυ¬ 
πουργού και του Υπουργού Βιομηχανίας «Ανάθεση αρμοδιοτήτων στον 
Υφυπουργό Βιομηχανίας, Ενέργειας και Τεχνολογίας Β. Μα- 
ντζώρη». 

4. Την αριθ. 90/396/ΕΟΚ Οδηγία του Συμβουλίου των Ευρωπαϊ¬ 
κών Κοινοτήτων σχετικά με τις συσκευές αερίου (ΕΕ αριθ. Ε 196/ 
,1990 σελ. 15). ' 

5. Την Υ.1201/5.10.90 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Εθνικής Οικονομίοις 
Ευθύμιου Χριστοδούλου» (ΦΕΚ 636/Β’), όπως συμπληρώθηκε με την 
Υ.1250/1991 απόφαση του Πρωθυπουργού, αποφασίζουμε: 

•ΚΕΦΑΛΑΙΟ I 

Σκοπός, Πεδίο Εφαρμογής, Διάθεση στην αγορά 
. και ελεύθερη κυκλοφορία 

Άρθρο 1 

1. Σκοπός της παρούσας απόφασης είναι η προσαρμογή της Ελληνι¬ 
κής νομοθεσίας στην Οδηγία του Συμβουλίου των Ευρωπαϊκών Κοινο¬ 
τήτων 90/396/ΕΟΚ της 29ης Ιουνίου 1990 γϊά την προσέγγιση των 
νομοθεσιών των κρατών-μελών σχετικά με τις συσκευές αερίου (Ε.Ε. 
αριθ. Ε 196/1990 σελ. 15). . 

2. α) Η παρούσα απόφαση ισχύει για: ; 

-τις συσκευές αέριων καυσίμων, οι οποίες χρησιμοποιούνται για μα¬ 
γειρική, θέρμανση, θέρμανση νερού, ψύξη, φωτισμό και πλύσιμο, οι 
οποίες λειτουργούν, κατά περίπτωση, με κανονική θερμοκρασία νερού 
όχι μεγαλύτερη από 105°0 και οι οποίες στο εξής ονομάζονται «συ¬ 
σκευές». Οι καυστήρες με συνεχή ή διακεκομμένη εμφύσηση αέρα 
(ΕΟΒΟΕϋ ΟΚΑΙΙΟΗΤ ΒϋΚΝΕΚδ) και· τα θερμαντικά σώματα, που 
πρόκειται να εξοπλιστούν με τέτοιους καυστήρες, θεωρούνται επίσης συ¬ 
σκευές, 

-τα συστήματα ασφαλείας, ελέγχου ή ρύθμισης και τα υποσυγκροτή- 
ματα, άλλα από τους καυστήρες με συνεχή ή διακεκομμένη εμφύσηση 
αέρα και τα θερμαντικά σώματα που πρόκειται να εξοπλιστούν με τέ¬ 
τοιους καυστήρες, τα οποία διατίθενται στην αγορά χωριστά για επαγ¬ 
γελματική χρήση και προορίζονται να ενσωματωθούν σε συσκευή αερίου 
ή να συναρμολογηθούν για να αποτελέσουν συσκευή αερίου, και τά 
οποία στο εξής ονομάζονται «εξοπλισμοί». 

β) Οι συσκευές^που προορίζονται ειδικά για χρήση για βιομηχανικούς 
σκοπούς και οι οποίες χρησιμοποιούνται σε βιομηχανικές εγκαταστά¬ 
σεις, εξαιρούνται από το πεδίο εφαρμογής στην παράγραφο α. 

* · γ) Για τους σκοπούς της παρούσας απόφασης, ως «αέριο καύσιμο» 
νοείται κάθε καύσιμο που βρίσκεται σε αέρια κατάσταση σε θερμοκρασία 
15°0 και πίεση 1 ΒΑΚ. 

δ) Για τους σκοπούς της παρούσας απόφασης, ως «κανονικά χρησι¬ 
μοποιούμενες» συσκευές, νοούνται οι συσκευές οι οποίες ταυτοχρό- 
νως: 

-έχουν εγκατασταθεί σωστά, και συντηρούνται κανονικά, σύμφωνα 
με τις οδηγίες του κατασκευαστή, 

-χρησιμοποιούν αέριο του οποίου οι ποιοτικές μεταβολές κινούνται 
εντός των κανονικών ορίων και του οποίου η διακύμανση της πίεσης 
τροφοδοσίας είναι κανονική και 

-χρησιμοποιούνται για το σκοπό για τον οποίο προορίζονται ή με 
τρόπο χρήσης που είναι λογικά δυνατόν να προβλεφθεί. 

Άρθρο 2 

Οι συσκευές και οι εξοπλισμοί που αναφέρονται στο άρθρο 1 παρ. 2 
επιτρέπεται να διατίθενται στην αγορά και να τίθενται σε λειτουργία μό¬ 
νον εφόσον κανονικά χρησιμοποιούμενες, δεν θέτουν σε κίνδυνο την 
ασφάλεια ανθρώπων, κατοικίδιων ζώων ή αγαθών. < 

Άρθρο 3 

Οι συσκευές και οι εξοπλισμοί που αναφέρονται στο άρθρο 1 παρ. 2 
πρέπει να πληρούν τις βασικές απαιτήσεις, οι οποίες ισχύουν γι’ αυτές 
και οι οποίες εκτίθενται στο άρθρο 14 παράρτημα I. 

Άρθρο 4 

Συσκευές και εξοπλισμοί, εφόσον υπό τις προϋποθέσεις των άρθρων 5 
και 8 ανταποκρίνονται προς τις διατάξεις των άρθρων 2 και 3, επιτρέ¬ 
πεται να διατίθενται και να λειτουργούν ελεύθερα στην αγορά. 

Άρθρο 5 

1. Συσκευές και εξοπλισμοί θεωρείται ότι πληρούν τις βασικές απαι¬ 
τήσεις του άρθρου 3, εφόσον οι εν λόγω συσκευές ή οι εν λόγω εξοπλι¬ 
σμοί συμφωνούν με: 

α) τα σχετικά εθνικά πρότυπα τα οποία μεταγράφουν τα εναρμονι¬ 
σμένα πρότυπα, των οποίων τα στοιχεία δημοσιεύονται στην Επίσημη 
Εφημερίδα των Ευρωπαϊκών Κοινοτήτων. 

Το Υπουργείο Βιομηχανίοις, Ενέργειας και Τεχνολογίας δημοσιεύει 
τα στοιχεία των εν λόγω εθνικών προτύπων. 

β) τα σχετικά εθνικά πρότυπα τα οποία αναφέρονται στην παρ. 2, στο 
βαθμό που, στους τομείς που καλύπονται από τα εν λόγω πρότυπα, δεν 
υφίστανται εναρμονισμένα πρότυπα. 

2. Το Υπουργείο Βιομηχανίας, Ενέργειας και Τεχνολογίας γνωστο- 
'ποιεί στην Επιτροπή τα κείμενα των εθνικών προτύπων που αναφέρο- 
νται στην παράγ. 1 στοιχείο (β), τα οποία θεωρεί ότι πληρούν τις βασι¬ 
κές απαιτήσεις του άρθρου 3. 

Άρθρο 6 

Σε περίπτωση που το ΥΒΕΤ θεωρεί ότι τα πρότυπα που αναφέρονται 
στο άρθρο 5 παρ. 1, δεν πληρούν απόλυτα τις ουσιώδεις απαιτήσεις του 
άρθρου 3 το ΥΒΕΤ φέρει το θέμα ενώπιον της μόνιμης επιτροπής που 
συγκροτείται με την Οδηγία 83/183/ΕΟΚ, καλουμένη στο εξής «επι¬ 
τροπή» εκθέτοντας τους λόγους του. 


Άρθρο 7 

Σε περίπτωση κατά την οποία διαπιστωθεί από το ΥΒΕΤ ότι υπάρχει 
κίνδυνος, κανονικά χρησιμοποιούμενες συσκευές που φέρουν το σήμα 
ΕΚ να θέσουν σε κίνδυνο την ασφάλεια προσώπων, κατοικίδιων ζώων 
και αγαθών τότε με αιτιολογημένη απόφαση του Υπουργού Βιομηχα¬ 
νίας, Ενέργειας και Τεχνολογίας τα ανωτέρω προϊόντα θα αποσύρονται 
από την αγορά ή θα απαγορεύεται ή θα περιορίζεται η διάθεσή τους στην 
αγορά. 

Η παραπάνω απόφαση θα κοινοποιείται αμέσως στην Επιτροπή ανα- 
φέροντας τους λόγους λήψεώς της, ιδίως αν η μη πιστότητα οφείλεται 
σε: 

α) μη τήρηση των βασικών απαιτήσεων του άρθρου 3, σε περίπτωση 
που η συσκευή δεν ανταποκρίνεται στα πρότυπα του άρθρου 5 παρ. 1, 
β) κακή εφαρμογή των προτύπων του άρθρου 5 παρ. 1, 
γ) ελλείψεις των ίδιων των προτύπων του άρθρου 5 παρ. 1. 

ΚΕΦΑΛΑΙΟ II 

Μέσα για τη βεβαίωση της πιστότητας. 

Άρθρο 8 

1. Τα μέσα βεβαίωσης της πιστότητας των συσκευών που παράγο- 
νται σε' σειρά είναι: 

α) η εξέταση τύπου ΕΚ, που αναφέρεται στο Παράρτημα II σημείο 1 
του άρθρου 14, και 

β) πριν από τη διάθεσή τους στην αγορά, κατ’ επιλογή του κατα¬ 
σκευαστή: 

-είτε η δήλωση πιστότητας τύπου ΕΚ που αναφέρεται στο Παράρ¬ 
τημα II σημείο 2 του άρθρου 14. 

-είτε η δήλωση πιστότητας τύπου ΕΚ (εγγύηση της ποιότητας της 
παραγωγής), που αναφέρεται στο Παράρτημά II σημείο 3 του άρθρου 
14. ’ 

-είτε η δήλωση πιστότητας τύπου ΕΚ (εγγύηση της ποιότητας του 
προϊόντος) που αναφέρεται στο Παράρτημα II σημείο 4 του άρθρου 14. 

-είτε η επαλήθευση ΕΚ που αναφέρεται στο Παράρτημα II σημείο 5 
του άρθρου 14. 

2. Στην περίπτωση συσκευών που κατασκευάζονται μεμονωμένα τ 
σε μικρό αριθμό, ο κατασκευαστής μπορεί να επιλέγει τη μοναδιαία επα¬ 
λήθευση ΕΚ που αναφέρεται στο Παράρτημα-II σημείο 6 του άρθρου 
14. 

3. Μετά την εφαρμογή των διαδικασιών που αναφέρονται στην παρά¬ 
γραφο 1 στοιχείο (β) και στην παράγραφο 2, επιτίθεται στις σχετικές συ¬ 
σκευές το σήμα πιστότητας ΕΚ σύμφωνα με το άρθρο 10. 

.4. Οι διαδικασίες που αναφέρονται στην παράγραφο 1 εφαρμόζοντα 
στην περίπτωση των εξοπλισμών των οποίων γίνεται μνεία στο άρθρο ] 
παρ. 2 εκτός από την επίθεση του σήματος πιστότητας ΕΚ και ενδεχο¬ 
μένως, από την έκδοση της δήλωσης πιστότητας. 

Πρέπει να εκδίδεται βεβαίωση, με την οποία θα δηλώνεται η πιστό¬ 
τητα των εξοπλισμών αυτών προς τις σχετικές διατάξεις της παρούσοκ 
απόφασης και θα αναφέρονται τα χαρακτηριστικά των εν λόγω εξοπλι 1 
σμών καθώς και οι όροι συναρμολόγησής τους, ή της ενσωμάτωσή) 
τους σε συσκευή, ώστε να εξασφαλίζεται ότι τηρούνται οι βασικές απαι 
τήσεις που εφαρμόζονται, στΕς ολοκληρωμένες συσκευές. 

Η βεβαίωση συνοδεύει τον εξοπλισμό. 

5. Όταν οι συσκευές εμπίπτουν στις διατάξεις άλλων υπουργικό» 
αποφάσεων ή-διαταγμάτων που έχουν εκδοθεί για τη συμμόρφωση τη< 
ελληνικής νομοθεσίας με οδηγίες του Συμβουλίου των Ευρωπαϊκό» 
Κοινοτήτων, 

-ελέγχεται εάν πληρούν τις βασικές απαιτήσεις της παρούσας από 
φάσης σύμφωνα με τις διαδικασίες που αναφέρονται στις παραγρ. 1 κα 
2 και 

-εξασφαλίζεται ότι οι συσκευές πληρούν επίσης τις βασικές απαιτή 
σεις των άλλων υπουργικών αποφάσεων ή διαταγμάτων, σύμφωνα μι 
τις διατάξεις που προβλέπονται σ’ αυτά. 

Η επίθεση του σήματος ΕΚ, όπως αναφέρεται στην παράγραφο 3 
βεβαιώνει ότι η συσκευή πληροί τις διατάξεις όλων των αποφάσεων ί 
διαταγμάτων που ισχύουν γι’ αυτή. 

6. Τα έγγραφα και η αλληλογραφία όσον αφορά τα μέσα βεβαίωση· 
της πιστότητας συντάσσονται στην επίσημη γλώσσα του Κράτους όπο 
είναι εγκατεστημένος ο οργανισμός ο οποίος είναι επιφορτισμένος με τη 1 
εφαρμογή*των διαδικασιών αυτών, ή σε γλώσσα αποδεκτή από τον ορ 
γανισμό αυτό. 




4119 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 9 

Για την Ελλάδα, Οργανισμός επιφορτισμένος με την πραγματοποί¬ 
ηση των διαδικασιών πιστοποίησης, που αναφέρεται στο άρθρο 8 είναι ο 
ΕΛΟΤ ή και άλλος Οργανισμός, εφόσον εις το μέλλον ήθελε ορισθεί, 
σύμφωνα με τις κείμενες διατάξεις, με παράλληλη γνωστοποίηση στην 
Επιτροπή και ο οποίος θα πρέπει να πληροί τα ελάχιστα κριτήρια που 
αναφέρονται στο Παράρτημα ϊ του άρθρου 14. 

Οι Οργανισμοί οι οποίοι ικανοποιούν τα κριτήρια αξιολόγησης που 
καθορίζονται στα εναρμονισμένα πρότυπα τα οποία εφαρμόζονται σχε¬ 
τικά, θεωρείται ότι πληρούν τα κριτήρια που καθορίζονται στο εν λόγω 
παράρτημα. 

Σε περίπτωση που ήθελε να διαπιστωθεί από το ΤΒΕΤ ότι ο ανωτέρω 
Οργανισμός δεν πληροί πλέον τα κριτήρια που αναφέρονται στο παράρ¬ 
τημα Υ του άρθρου 14, η δοθείσα έγκριση θ’ ανακληθεί και θα ενημερω¬ 
θεί αμέσως η Επιτροπή και τα υπόλοιπα Κράτη - Μέλη. 

Στη συνέχεια της παρούσας απόφασης, όπου αναφέρεται «δηλωμένος 
οργανισμός» εννοείται ο ΕΛΟΤ ή άλλος οργανισμός, σύμφωνα με την 
πρώτη παράγραφο του παρόντος άρθρου. 

ΚΕΦΑΛΑΙΟ III 
ΣΗΜΑ ΠΙΣΤΟΤΗΤΑΣ ΕΚ 

Άρθρο 10 

1. Το σήμα πιστότητας ΕΚ καθώς και τα αναγραφόμενα στοιχεία 
που προβλέπονται στο Παράρτημα III του άρθρου 14 πρέπει να τίθενται 
κατά τρόπο εμφανή, ευανάγνωστο και ανεξίτηλο, στην ίδια τη συσκευή 
ή σε πινακίδα τοποθετημένη στη συσκευή για το σκοπό αυτό. Η εν λόγω 
πινακίδα πρέπει να έχει σχεδιαστεί έτσι ώστε να μην είναι δυνατόν να 
επαναχρησιμοποιηθεί. 

2. Απαγορεύεται να επιτίθενται στις συσκευές σήματα που είναι δυ¬ 
νατό να προκαλέσουν σύγχυση με το σήμα ΕΚ. 

Άρθρο 11 

Σε περίπτωση που διαπιστώνεται ότι το σήμα ΕΚ κακώς έχει τεθεί σε 
συσκευές ή ότι κακώς έχει χορηγηθεί η προβλεπόμενη βεβαίωση για 
εξοπλισμούς διότι: , 

-οι εν λόγω συσκευές ή οι εξοπλισμοί δεν είναι σύμφωνοι προς τη συ¬ 
σκευή ή τον εξοπλισμό, που αναφέρονται στο πιστοποιητικό εξέτασης τύ¬ 
που ΕΚ, 

-οι συσκευές ή οι εξοπλισμοί είναι σύμφωνοι προς την συσκευή ή τον 
εξοπλισμό που αναφέρονται στο πιστοποιητικό εξέτασης τύπου ΕΚ αλλά 
δεν πληρούν τις βασικές απαιτήσεις που εφαρμόζονται στην περίπτωσή 
τους, 

-ο κατασκευαστής δεν εκπληρώνει τις υποχρεώσεις .του, όπως αυτές 
καθορίζονται στο Παράρτημα II του άρθρου 14. 

Ο δηλωμένος οργανισμός ανακαλεί το δικαίωμα επίθεσής του σήμα¬ 
τος ΕΚ ή το δικαίωμα έκδοσης της βεβαίωσης, ενημερώνει σχετικά 
τους άλλους δηλωμένους οργανισμούς και υποβάλλει έκθεση στο 
Υπουργείο Βιομηχανίας, Ενέργειας και Τεχνολογίας. 

ΚΕΦΑΛΑΙΟ IV 
Τελικές διατάξεις. 

Άρθρο 12 

1. Οποιοσδήποτε διαθέτει στην αγορά ή θέτει σε λειτουργία συσκευή 
ή εξοπλισμό που δεν πληροί, τις απαιτήσεις της παρούσας απόφασης 
όπως αναφέρεται στα άρθρα 3 και 4, τιμωρείται με πρόστιμο μέχρι 
5.000.000 δρχ. 

Σε περίπτωση υποτροπής, οι παραβάτες τιμωρούνται με φυλάκιση 
μέχρι 2 ετών και με χρηματική ποινή. 

2. Τα πρόστιμα επιβάλλονται με απόφαση του Υπουργού Βιομηχα¬ 
νίας, Ενέργειας και Τεχνολογίας ύστερα από πρόταση της αρμόδιας 
υπηρεσίας. 

Με την ίδια απόφαση θ’ αποσύρονται από την κυκλοφορία, με μέρι¬ 
μνα των οικείων αστυνομικών αρχών, και θα απαγορεύεται η περαι¬ 
τέρω διάθεση στην αγορά των ανωτέρω συσκευών ή εξοπλισμών. 

Εάν οι συσκευές αυτές φέρουν σήμα ΕΚ θα ενημερώνεται σχετικά η 
Επιτροπή και τα υπόλοιπα Κράτη-Μέλη. 

3. Οι ανωτέρω αποφάσεις που συνεπάγονται περιορισμούς, όσον 
αφορά τη διάθεση στην αγορά ή και τη θέση σε λειτουργία συσκευών ή 
εξοπλισμών, αιτιολογούνται επακριβώς. Οι εν λόγω αποφάσεις κοινο¬ 


ποιούνται το ταχύτερο δυνατό στον ενδιαφερόμενο, ο οποίος συγχρόνως, 
ενημερώνεται σχετικά με τα ένδικα μέσα τα οποία μπορεί να ασκήσει 
καθώς και με τις προθεσμίες εντός των οποίων τα ένδικα αυτά μέσα 
μπορεί να ασκηθούν. 

Άρθρο 13 

Οι υπουργικές αποφάσεις με αριθμό 22223/4073/27.10.88 
(ΦΕΚ 792/Β-/1.11.88) και 4469/603/1.3.89 (ΦΕΚ 158/Β’/ 
6.3.89), που εξεδόθηκαν για την προσαρμογή της Ελληνικής Νομοθε¬ 
σίας με τις 84/530/ΕΟΚ και 84/531/ΕΟΚ οδηγίες του Συμβουλίου 
των Ευρωπαϊκών Κοινοτήτων, καταργούνται. 

Άρθρο 14 

Προσαρτώνται και αποτελούν αναπόσπαστο μέρος της παρούσας τα 
παραρτήματα I έως V της 90/396/ΕΟΚ Οδηγίας του Συμβουλίου 
των Ευρωπαϊκών Κοινοτήτων, τα οποία έχουν ως εξής: 

ΠΑΡΑΡΤΗΜΑ I 
ΒΑΣΙΚΕΣ ΑΠΑΙΤΗΣΕΙΣ 

Προκαταρκτική παρατήρηση 

Οι υποχρεώσεις που προκύπτουν από τις βασικές απαιτήσεις του πα¬ 
ρόντος παραρτήματος για τις συσκευές εφαρμόζονται και στους εξοπλι¬ 
σμούς εφόσον 1 υπάρχει ο αντίστοιχος κίνδυνος. 

1. ΓΕΝΙΚΟΙ ΟΡΟΙ 

1.1 Όλες οι συσκευές πρέπει να σχεδιάζονται και κατασκευάζονται 
έτσι ώστε να λειτουργούν με απόλυτη ασφάλεια και χωρίς κινδύνους για 
τα πρόσωπα, τα κατοικίδια ζώα και τα αγαθά, εφόσον χρησιμοποιού¬ 
νται κανονικά, όπως ορίζει το άρθρο 1 παράγραφος 2δ της παρούσας 
απόφασης. 

1.2 Κατά τη διάθεσή της στην αγορά, κάθε συσκευή πρέπει: 

- να συνοδεύεται από τεχνικές οδηγίες για τον εγκατάσταση, 

- να συνοδεύεται από οδηγίες χρήσης και συντήρησης για το χρήστη, 

- να φέρει, τόσο η ίδια όσο και η συσκευασία της, τις κατάλληλες 

προειδοποιήσεις. . ■ 

Οι οδηγίες και προειδοποιήσεις πρέπει να συντάσσονται στην ή τις 
επίσημες γλώσσες του κράτους μέλους προορισμού. 

1.2.1 Οι τεχνικές οδηγίες για τον εγκαταστάτη πρέπει να παρέχουν 
όλες τις οδηγίες για την εγκατάσταση, 'τη ρύθμιση και τη συντήρηση, 
ώστε οι σχετικές ενέργειες να εκτελούνται σωστά και η συσκευή να χρη¬ 
σιμοποιείται κατά τρόπο ασφαλή. Οι οδηγίες πρέπει ιδίως να αναφέ¬ 
ρουν: 

- το χρησιμοποιούμενο είδος αερίου, 

- τη χρησιμοποιούμενη πίεση τροφοδοσίας, 

- τον απαιτούμενο αερισμό του χώρου: 

- για την παροχή αέρα για την καύση, 

- για την αποφυγή δημιουργίας μειγμάτων με επικίνδυνη περιεκτι¬ 
κότητα σε άκαυστο αέριο όσον αφορά τις συσκευές που δεν φέρουν τη 
διάταξη του σημείου 3.2.3, 

- τους όρους για την αποβολή των καυσαερίων, 

- για τους καυστήρες με συνεχή ή διακεκομμένη εμφύσηση αέρα και 
τα θερμαντικά σώματα που πρόκειται να εξοπλιστούν με τέτοιους καυ¬ 
στήρες, τα χαρακτηριστικά τους, τους όρους συναρμολόγησης, που συμ¬ 
βάλλουν στην τήρηση των βασικών απαιτήσεων που ισχύουν για τις 
ολοκληρωμένες συσκευές, και ενδεχομένως, τον κατάλογο των συνδυα¬ 
σμών που συνιστούν οι κατασκευαστές. 

' - 1.2,2 Οι οδηγίες χρήσης και συντήρησης, Λου προβλέπονται για το 
χρήστη/πρέπει να παρέχουν όλες τις πληροφορίες που είναι αναγκαίες 
για την ασφαλή χρήση και πρέπει ιδίως να εφιστούν την προσοχή του 
χρήστη σε ενδεχόμενους περιορισμούς όσον αφορά τη χρήση. 

1.2.3 Οι_προειδοποιήσεις που φέρει η συσκευή και η συσκευασία της 
πρέπει να αναφέρουν σαφώς το είδος του αερίου, την πίεση της τροφοδο¬ 
σίας και τους τυχόν περιορισμούς όσον αφορά τη χρήση, ιδίως δε τον πε¬ 
ριορισμό σύμφωνα με τον οποίο η συσκευή πρέπει να τοποθετείται μόνο 
σε χώρους με επαρκή αερισμό. 

1.3 Κάθε εξοπλισμός που προορίζεται να χρησιμοποιηθεί σε συσκευή, 
πρέπει να σχεδιάζεται και κατασκευάζεται έτσι ώστε να επιτελεί σωστά 
την προβλεπόμενη λειτουργία, εφόσον συναρμολογηθεί σύμφωνα με τις 
τεχνικές οδηγίες· εγκατάστασης. 

Οι οδηγίες για την εγκατάσταση, τη ρύθμιαη, τη λειτουργία και τη 
συντήρηση πρέπει να συνοδεύουν τη διάταξη, - ' 

2. ΥΛΙΚΑ 

2.1 Τα υλικά πρέπει να είναι κατάλληλα για το σκοπό για τον οποίο 
προορίζονται και να είναι ανθεκτικά στις μηχανικές, χημικές και θερμι¬ 
κές συνθήκες στις οποίες προβλέπεται να εκτεθούν. 

2.2 Ο προμηθευτής ή ο κατασκευαστής πρέπει να εγγυάται τις ιδιό¬ 
τητες των υλικών οι οποίες αφορούν την ασφάλεια. 

3. ΣΧΕΔΙΑΣΗ ΚΑΙ ΚΑΤΑΣΚΕΥΗ 

3.1 Γενικά 

3.1.1 Οι συσκευές πρέπει να κατασκευάζονται έτσι ώστε, υπό κανονι¬ 
κές συνθήκες χρήσης, να μην παρουσιάζουν αστάθεια, παραμόρφωση, 
ρήγματα ή φθορά που να μειώνει την ασφάλειά τους. 

3.1.2 Οι συμπυκνώσεις που δημιουργούνται κατά την έναρξη λει¬ 
τουργίας ή και κατά τη λειτουργία της συσκευής δεν πρέπει να μειώνουν 
την ασφάλειά της. 

3.1.3 Οι συσκευές πρέπει να σχεδιάζονται και να κατασκευάζονται 
μ» τρόπο που να ελαχιστοποιεί τους κινδύνους έκρηξης σε περίπτωση 
πυρκαγιάς από εξωτερική αιτία. 

3.1.4 Η κατασκευή της συσκευής πρέπει να γίνεται με τέτοιο τρόπο 
ώστε να είναι αδύνατη η διείσδυση νερού και ανεπιθύμητου αέρα στο κύ¬ 
κλωμα του αερίου. 

3.1.5 Η συσκευή πρέπει να εξακολουθεί να λειτουργεί ασφαλώς κατά 
τις φυσιολογικές διακυμάνσεις της παροχής βοηθητικής ενέργειας. 

3.1.6 Η συσκευή δεν πρέπει να συνιστά αιτία κινδύνου σε περίπτωση 
που σημειώνεται ασυνήθης διακύμανση της τροφοδοσίας ή σε περί¬ 
πτωση διακοπής ή αποκατάστασης της τροφοδοσίας σε βοηθητική ενέρ¬ 
γεια. 

3.1.7 Οι συσκευές πρέπει να σχεδιάζονται και να κατασκευάζονται 
έτσι ώστε να προλαμβάνονται οι κίνδυνοι τους οποίους συνεπάγεται η 
ηλεκτρική ενέργεια. Στο σχετικό πεδίο εφαρμογής, η τήρηση των κανό¬ 
νων ασφάλειας για τους κινδύνους από την ηλεκτρική ενέργεια που ανα- 
φέρονται στην ΥΑ. 470/85 (ΦΕΚ 133/Β/4.4.35) εκδόθηκε για τη 
συμμόρφωση της Ελληνικής Νομοθεσίας με την 73123/ΕΟΚ οδηγία, 
θεωρείται ότι αποτελεί και πλήρωση αυτής της απαίτησης. 

3.1.8 Όλα τα υπό πίεση μέρη μιας συσκευής πρέπει να αντέχουν στις 
μηχανικές και θερμικές καταπονήσεις στις οποίες υποβάλλονται, χωρίς 
να προκαλούνται παραμορφώσεις που να επηρεάζουν την ασφάλεια. 

3.1.9 Οι συσκευές πρέπει να σχεδιάζονται και κατασκευάζονται έτσι 
ώστε η βλάβη κάποιου συστήματος ασφάλειας, ελέγχου και ρύθμισης να 
μην συνιστά αιτία κινδύνου. 

3.1.10 Αν μια συσκευή είναι εφοδιασμένη με συστήματα ασφάλειας 
και ρύθμισης, η λειτουργία των συστημάτων ασφάλειας είναι ανεξάρ¬ 
τητη από τη λειτουργία των συστημάτων ρύθμισης. 

3.1.11 Τα μέρη των συσκευών τα οποία τοποθετούνται ή ρυθμίζο¬ 
νται κατά την κατασκευή και τα οποία δεν επιτρέπεται να χειρίζεται ο 
χρήστης ή ο εγκαταστάτης, πρέπει να προστατεύονται κατά τον δέοντα 
τρόπο. 

3.1.12 Οι μοχλοί ή τα όργανα χειρισμού ή ρύθμισης πρέπει να επιαη- 
μαίνονται με ακρίβεια και να περιλαμβάνουν κάθε ένδειξη που απαιτεί¬ 
ται προκειμένου να αποφεύγεται οποιοσδήποτε λανθασμένος χειρισμός. 
Ο σχεδιααμός τους πρέπει να είναι τέτοιος ώστε να εμποδίζονται οι 
άκαιροι χειρισμοί. 

3.2 Διαφυγή άκαυστου αερίου 

3.2.1 Οι συσκευές πρέπει να κατασκευάζονται έτσι ώστε το ποσοστό 
του διαφεύγοντος αερίου να μη δημιουργεί κινδύνους. 

3.2.2 Οι συσκευές πρέπει να κατασκευάζονται έτσι ώστε η διαφυγή 
αερίου κατά την ανάφλεξη, την επανέναυση καθώς και μετά τη σβέση 
της φλόγας να είναι επαρκώς περιορισμένη, προκειμένου να αποφεύγο¬ 
νται επικίνδυνες συγκεντρώσεις άκαυστου αερίου στη συσκευή. 

3.2.3 Οι συσκευές που προορίζονται να χρησιμοποιηθούν σε χώρους, 
πρέπει να φέρουν ειδική διάταξη με την οποία να αποφεύγεται η επικίν¬ 
δυνη συσσώρευση άκαυστου αερίου στους χώρους. 

Οι συσκευές που δεν φέρουν τη διάταξη αυτή, πρέπει να χρησιμο¬ 
ποιούνται μόνο σε χώρους με επαρκή αερισμό, για να αποφεύγεται η 
επικίνδυνη συσσώρευση άκαυστου αερίου. 

Τα κράτη μέλη μπορούν να καθορίζουν στο έδαφος τους ικανοποιητι¬ 
κούς όρους αερισμού των χώρων για την εγκάτάσταση των συσκευών 
αυτών λαμβάνοντας υπόψη τα χαρακτηριστικά των συσκευών. 

Οι συσκευές μαγειρείων και οι συσκευές που τροφοδοτούνται με αέριο 
που περιέχει τοξικά στοιχεία πρέπει να φέρουν τη διάταξη αυτή. 

3.3 Έναυση 

Οι συσκευές πρέπει να κατασκευάζονται έτσι ώστε, όταν χρησιμο¬ 
ποιούνται υπό κανονικές συνθήκες: 


- η έναυση και η επανέναυση να γίνονται κατά τρόπο ήπιο, 

- να εξασφαλίζεται η διάδοση της φλόγας (ίηΐ6Γ-&11υπΐ3ββ). 

3.4 Καύση 

3.4.1 Οι συσκευές πρέπει να κατασκευάζονται έτσι ώστε, κατά την 
κανονική χρήση τους, να εξασφαλίζεται η σταθερότητα της φλόγας· επί¬ 
σης τα προϊόντα της καύσης να μην περιέχουν μη επιτρεπόμενες συγκε¬ 
ντρώσεις επιβλαβών για την υγεία ουσιών. 

3.4.2 Οι συσκευές πρέπει να κατασκευάζονται έτσι ώστε, όταν χρησι¬ 
μοποιούνται κανονικά, να μην προκαλείται απρόβλεπτη έκλυση προϊό¬ 
ντων καύσης. 

3.4.3 Οι συσκευές οι οποίες συνδέονται με αγωγό απομάκρυνσης 
των προϊόντων καύσης πρέπει να κατασκευάζονται έτσι ώστε, σε περί¬ 
πτωση μη φυσιολογικού εκλυσμού, να μην προκαλείται έκλυση προϊό¬ 
ντων καύσης σε ποσότητα που συνιστά κίνδυνο για τον συγκεκριμένο 
χώρο. 

3.4.4 Οι ανεξάρτητες οικιακές συσκευές θέρμανσης και οι συσκευές 
στιγμιαίας θέρμανσης νερού, οι οποίες δεν συνδέονται με αγωγό απομά¬ 
κρυνσης των προϊόντων καύσης, δεν πρέπει να προκαλούν στον συγκε¬ 
κριμένο χώρο, συγκέντρωση μονοξειδίου του άνθρακα που να παρουσιά¬ 
ζει κίνδυνο για την υγεία των προσώπων που εκτίθενται σε συνάρτηση 
με τον προβλεπόμενο χρόνο της έκθεσης για τα πρόσωπα αυτά. 

3.5 Ορθολογική χρησιμοποίηση της ενέργειας 

Οι συσκευές πρέπει να κατασκευάζονται έτσι ώστε να εξασφαλίζεται η 
ορθολογική χρησιμοποίηση της ενέργειας, σύμφωνα· με τις υπάρχουσες 
γνώσεις και τεχνικές και με βάση τους όρους ασφαλείας. 

3.6 Θερμοκρασίες 

3.6.1 Τα μέρη των συσκευών που πρόκειται να γειτνιάζουν με το δά¬ 
πεδο ή με άλλες επιφάνειες, δεν πρέπει να θερμαίνονται σε θερμοκρασίες 
που συνεπάγονται κινδύνους για τον περιβάλλοντα χώρο. 

3.6.2 Η θερμοκρασία των κομβίων και των μοχλών ρύθμισης που 
προορίζονται για χειρισμούς, δεν πρέπει να συνεπάγεται κίνδυνο για τον 
χρήστη. 

3.6.3 Η θερμοκρασία της επιφάνειας των εξωτερικών μερών συ¬ 
σκευών που προορίζονται για οικιακή χρήση, εκτός από επιφάνειες ή 
μέρη που μετέχουν στη λειτουργία μεταφοράς θερμότητας, δεν πρέπει, 
κατά τη λειτουργία, να δημιουργεί κινδύνους για τον χρήστη και ιδίως 
για τα παιδιά, για τα οποία πρέπει να λαμβάνεται υπόψη κατάλληλος 
χρόνος αντίδρασης. 

3.7 Τρόφιμα και νερό για χρήσεις υγιεινής 

Με την επιφύλαξη της σχετικής κοινοτικής νομοθεσίας, τα υλικά και 
τα συστατικά μέρη που χρησιμοποιούνται για την κατασκευή συσκευών 
οι οποίες είναι δυνατό να έρθουν σε επαφή με τρόφιμα ή νερό για χρήσεις 
υγιεινής, δεν πρέπει να αλλοιώνουν την ποιότητα αυτών των τροφίμων 
και υδάτων. 

« 

ΠΑΡΑΡΤΗΜΑ II 

ΔΙΑΔΙΚΑΣΙΕΣ ΒΕΒΑΙΩΣΗΣ ΤΗΣ ΠΙΣΤΟΤΗΤΑΣ 
1. ΕΞΕΤΑΣΗ ΤΥΠΟΥ ΕΚ 

1.1 Η εξέταση τύπου ΕΚ είναι η πράξη της διαδικασίας με την οποία 
ο δηλωμένος οργανισμός εξακριβώνει και βεβαιώνει ότι μια συσκευή, 
αντιπροσωπευτική της σχεδιαζόμενης παραγωγής, πληροί τις διατάξεις 
της παρούσας απόφασης που εφαρμόζονται σ’ αυτήν. 

1.2 Η αίτηση για την εξέταση τύπου ΕΚ υποβάλλεται, από τον κατα¬ 
σκευαστή ή τον εντολοδόχο του που είναι εγκαταστημένος στην Κοινό¬ 
τητα, σε ένα και μόνο δηλωμένο οργανισμό. 

1.2.1 Η αίτηση περιλαμβάνει: 

- το όνομα και τη διεύθυνση του κατασκευαστή και, επιπλέον, σε πε¬ 
ρίπτωση που η αίτηση υποβάλλεται από τον εντολοδόχο του, το όνομα 
και η διεύθυνση του εντολοδόχου, 

- γραπτή δήλωση ότι η αίτηση δεν έχει υποβληθεί σε κανέναν άλλο 
δηλωμένο οργανισμό, 

- τον τεχνικό φάκελο, όπως αυτός περιγράφεται στο παράρτημα IV. 

1.2.2 Ο αϊτών θέτει στη διάθεση του δηλωμένου οργανισμού μια συ¬ 
σκευή, αντιπροσωπευτική της σχεδιαζόμενης παραγωγής, η οποία εφε¬ 
ξής καλείται «τύπος». Ο δηλωμένος οργανισμός είναι δυνατό να ζητά να 
του δοθούν και άλλα δείγματα του τύπου, εφόσον αυτό απαιτείται για το 
πρόγραμμα δοκιμών. 

Ο τύπος είναι δυνατό να καλύπτει και παραλλαγές του προϊόντος, με 
την προϋπόθεση ότι οι εν λόγω παραλλαγές δεν έχουν διαφορετικά χα¬ 
ρακτηριστικά όσον αφορά τη φύση των κινδύνων. 

1.3 Ο δηλωμένος οργανισμός: 

1.3.1 εξετάζει τον "τεχνικό φάκελο, ελέγχει αν ο τύπος έχει κατα¬ 
σκευαστεί σύμφωνα με το φάκελο αυτό και εντοπίζει τα στοιχεία τα 
οποία έχουν σχεδιαστεί σύμφωνα με τις εφαρμοστέες διατάξεις των προ¬ 
τύπων που αναφέρονται στο άρθρο 5 και των βασικών απαιτήσεων της 
παρούσας απόφασης 

1.3.2 πραγματοποιεί ή εντέλλεται τις δέουσες εξετάσεις ή/ και δοκι¬ 
μές ώστε να ελεγχθεί κατά πόσον οι λύσεις που επέλεξε ο κατασκευα¬ 
στής ανταποκρίνονται στις βασικές απαιτήσεις, εφόσον τα πρότυπα, που 
αναφέρονται στο άρθρο 5 δεν έχουν εφαρμοστεί, 

1.3.3 πραγματοποιεί ή εντέλλεται τις δέουσες εξετάσεις ή/και δοκι¬ 
μές ώστε να ελεγχθεί αν τα σχετικά πρότυπα εφαρμόστηκαν όντως, εφό¬ 
σον ο κατασκευαστής επέλεξε να τα εφαρμόσει, και επομένως να εξα¬ 
σφαλίσει την πιστότητα προς τις βασικές απαιτήσεις. 

1.4 Όταν ο τύπος πληροί τις διατάξεις της παρούσας απόφασης, ο 
δηλωμένος οργανισμός χορηγεί στον αιτούντα πιστοποιητικό εξέτασης 
τύπου ΕΚ. Το πιστοποιητικό περιέχει τα συμπεράσματα που προέκυψαν 
κατά την εξέταση, τις .τυχόν προϋποθέσεις όσον αφορά την ισχύ του πι¬ 
στοποιητικού, τα αναγκαία στοιχεία για την αναγνώριση του εγκεκριμέ¬ 
νου τύπου και, εάν απαιτείται, περιγραφή της λειτουργίας του. Στο πι¬ 
στοποιητικό επισυνάπτονται και τα σχετικά τεχνικά στοιχεία, όπως σχέ¬ 
δια και διαγράμματα. 

1.5 Ο δηλωμένος οργανισμός ενημερώνει αμέσως τους υπόλοιπους 
δηλωμένους οργανισμούς σχετικά με την έκδοση του πιστοποιητικού 
εξέτασης τύπου ΕΚ καθώς και τις σχετικές προσθήκες, που αναφέρονται 
στο'σημείο 1.7. Οι δηλωμένοι οργανισμοί είναι δυνατό να λαμβάνουν 
αντίγραφο του πιστοποιητικού εξέτασης τύπου ΕΚ ή/ και των προσθη¬ 
κών του, εφόσον δε το ζητήσουν αιτιολογημένα, είναι δυνατό να τους χο¬ 
ρηγείται αντίγραφο των παραρτημάτων του πιστοποιητικού και των εκ¬ 
θέσεων όσον αφορά τις εξετάσεις και τις δοκιμές που πραγματοποιήθη¬ 
καν. 

1.6 Ο δηλωμένος οργανισμός που αρνείται να χορηγήσει ή που ανα¬ 
καλεί πιστοποιητικό εξέτασης τύπου ΕΚ, ενημερώνει σχετικά το κράτος 
μέλος πού έχει δηλώσει τον οργανισμό αυτό καθώς και τους υπόλοιπους 
δηλωμένους οργανισμούς, αναφέροντας τους λόγους της απόφασής του. 

1.7 Ο αϊτών τηρεί ενήμερο τον δηλωμένο οργανισμό που έχει εκδώ- 
σει το πιστοποιητικό εξέτασης τύπου ΕΚ σχετικά με κάθε τροποποίηση 
του εγκεκριμένου τύπου που μπορεί να έχει επιπτώσεις στην τήρηση των 
βασικών απαιτήσεων. 

Για τις τροποποιήσεις του εγκεκριμένου τύπου πρέπει να χορηγείται 
νέα έγκριση από τον δηλωμένο οργανισμό που έχει εκδώσει το πιστοποι¬ 
ητικό εξέτασης τύπου ΕΚ, εφόσον οι τροποποιήσεις αυτές έχουν επιπτώ¬ 
σεις στην τήρηση των βασικών απαιτήσεων ή των προβλεπόμενων 
προϋποθέσεων όσον αφορά τη χρήση της συσκευής. Η νέα αυτή έγκριση 
παρέχεται υπό τύπο προσθήκης στο αρχικό πιστοποιητικό εξέτασης τύ¬ 
που ΕΚ. 

2. ΔΗΛΩΣΗ ΠΙΣΤΟΤΗΤΑΣ ΤΤΠΟΤ ΕΚ 

2.1 Η δήλωση πιστότητας τύπου ΕΚ είναι η πράξη της διαδικασίας 
με την οποία ο κατασκευαστής δηλώνει ότι οι υπόψη συσκευές είναι σύμ¬ 
φωνες προς τον τύπο ο οποίος περιγράφεται στο πιστοποιητικό εξέτασης 
τύπου ΕΚ και πληρούν τις εφαρμοστέες βασικές απαιτήσεις της παρού¬ 
σας οδηγίας. Ο κατασκευαστής συντάσσει γραπτή δήλωση πιστότητας 
και επιθέτει το σήμα ΕΚ σε κάθε συσκευή. Αυτή η δήλωση πιστότητας 
καλύπτει μία ή περισσότερες συσκευές και παραμένει στην κατοχή του 
κατασκευαστή. Το σήμα ΕΚ συνοδεύεται από το σύμβολο αναγνώρισης 
του δηλωμένου οργανισμού που είναι αρμόδιος να εκτελεί τους αιφνιδια¬ 
στικούς ελέγχους που προβλέπονται στο σημείο 2.3. 

2.2 Ο κατασκευαστής λαμβάνει όλα τα αναγκαία μέτρα ώστε η μέ¬ 
θοδος παραγωγής, καθώς και η τελική επιθεώρηση της συσκευής και οι 
δοκιμές, να εξασφαλίζουν την ομοιογένεια της παραγωγής και την πι¬ 
στότητα των συσκευών προς τον τύπο που περιγράφεται στο πιστοποιή-· 
τικό εξέτασης τύπου ΕΚ και προς τις-εφαρμοστέες βασικές απαιτήσεις 
της παρούσας οδηγίας. Ένας δηλωμένος Οργανισμός, της επιλογής του 
κατασκευαστή, διενεργεί αιφνιδιαστικούς ελέγχους στις συσκευές, όπως 
προβλέπεται στο σημείο 2.3. 

2.3 Οι επιτόπιοι αιφνιδιαστικοί έλεγχοι συσκευών πραγματοποιού¬ 
νται σε χρονικά διαστήματα μία φορά το χρόνο ή συχνότερα, από τον δη¬ 
λωμένο οργανισμό. Κάτά τους ελέγχους αυτούς, πρέπει να εξετάζεται 
επαρκής αριθμός συσκευών και εκτελούνται κατάλληλες δοκιμές, όπως 
προβλέπουν τα εφαρμοστέα πρότυπα τα οποία αναφέρονται στο άρθρο 5 

- ή ισοδύναμες δοκιμές ώστε να εξασφαλίζεται η πιστότητα των συσκευών 
προς τις βασικές απαιτήσεις της παρούσας οδηγίας. Ο δηλωμένος ορ¬ 
γανισμός καθορίζει σε κάθε περίπτωση εάν οι δοκιμές αυτές πρέπει να 
διεξαχθούν πλήρως ή μερικώς. Σε περίπτωση που απορρίπτονται μία ή 


περισσότερες συσκευές, ο δηλωμένος οργανισμός λαμβάνει τα κατάλ¬ 
ληλα μέτρα ώστε να προληφθεί η εμπορία τους. ■ 

3. ΔΗΛΩΣΗ ΠΙΣΤΟΤΗΤΑΣ ΤΤΠΟΤ ΕΚ (Εγγύηση τής ποιότητας 
της παραγωγής) 

3.1 Η δήλωση πιστότητας τύπου ΕΚ (εγγύηση της ποιότητας της 
παραγωγής) είναι η διαδικασία κατά την οποία ο κατασκευαστής που 
τηρέί τις υποχρεώσεις τις αναφερόμενες στο σημείο 3.2 δηλώνει ότι οι 
υπόψη συσκευές συμφωνούν με τον τύπο ο οποίος περιγράφεται στο πι¬ 
στοποιητικό εξέτασης τύπου ΕΚ και πληρούν τις εφαρμοστέες βασικές 
απαιτήσεις της παρούσας οδηγίας. Ο κατασκευαστής επιθέτει το σήμα 
ΕΚ σε κάθε συσκευή και συντάσσει γραπτή δήλωση πιστότητας. Η δή¬ 
λωση αυτή καλύπτει μία ή περισσότερες συσκευές και παραμένει στην 
κατοχή του κατασκευαστή. Το σήμα ΕΚ συνοδεύεται από το σύμβολο 
αναγνώρισης του δηλωμένου οργανισμού που είναι αρμόδιος για την 
επιτήρηση ΕΚ. 

3.2 Ο κατασκευαστής εφαρμόζει σύστημα ποιότητας της παραγω¬ 
γής με το οποίο εξασφαλίζεται η πιστότητα των συσκευών προς τον τύπο 
που περιγράφεται στο πιστοποιητικό εξέτασης τύπου ΕΚ και προς τις 
εφαρμοστέες βασικές απαιτήσεις της παρούσας οδηγίας. Ο κατασκευα¬ 
στής υπόκειται στην επιτήρηση ΕΚ, όπως ορίζεται στο σημείο 3.4. 

3.3 Σύστημα ποιότητας 

3.3.1 Ο κατασκευαστής υποβάλλει αίτηση για την έγκριση του συ¬ 
στήματος ποιότητας που εφαρμόζει σε δηλωμένο οργανισμό της επιλο¬ 
γής του για τις εν λόγω συσκευές. 

Η αίτηση περιλαμβάνει: 

- το φάκελο του συστήματος ποιότητας, * 

- η ανάληψη δέσμευσης για την εκπλήρωση των υποχρεώσεων που 
απορρέουν από το σύστημα ποιότητας όπως αυτό εγκρίθηκε, 

- ανάληψη δέσμευσης για τη διατήρηση του εγκεκριμένου συστήμα¬ 
τος ποιότητας, κατά τρόπον ώστε να εξασφαλίζεται πάντα η καταλληλό¬ 
τητα και η αποτελεσματικότητά του, 

- τα έγγραφα που αφορούν τον εγκεκριμένο τύπο και αντίγραφο του 
πιστοποιητικού εξέτασης τύπου ΕΚ. 

3.3.2 Όλα τα στοιχεία^ απαιτήσεις και μέτρα του κατασκευαστή τε¬ 
κμηριώνονται κατά τρόπο συστηματικό και ορθολογικό υπό τύπο γρα¬ 
πτών μέτρων, διαδικασιών και οδηγιών. Με τα έγγραφα αυτά του συ¬ 
στήματος ποιότητας, εξασφαλίζεται η ενιαία ερμηνεία των προγραμμά¬ 
των, σχεδίων, εγχειριδίων και εγγράφων του συστήματος ποιότητας 
απ’ όλους. Τα έγγραφα περιλαμβάνουν, ιδίως, κατάλληλη περι- 
γραφή: 

- των ποιοτικών στόχων, του οργανογράμματος και των διοικητι¬ 
κών αρμοδιοτήτων καθώς και των αρμοδιοτήτων όσον αφορά την ποιό¬ 
τητα των συσκευών, 

- των μεθόδων παραγωγής, των τεχνικών ποιοτικού ελέγχου και 
εξασφάλισης της ποιότητας που θα χρησιμοποιηθούν καθώς και των συ¬ 
στηματικών ενεργειών που θα αναληφθούν, 

- των ελέγχων και δοκιμών που θα εκτελούνται πριν, κατά και μετά 
την παραγωγή καθώς και της συχνότητάς τους, 

- των μέσων, με τα οποία παρακολουθείται κατά πόσον επιτυγχάνε¬ 
ται το απαιτούμενο επίπεδο ποιότητας των συσκευών και κατά πόσον 
λειτουργεί αποτελεσματικά το σύστημα ποιότητας. 

3.3.3 Ο δηλωμένος οργανισμός εξετάζει και αξιολογεί το σύστημα 
ποιότητας για να προσδιορίσει αν αυτό πληροί τις απαιτήσεις που ανα- 
φέρονται στο σημείο 3.3.2. Ο δηλωμένος οργανισμός τεκμαίρει ότι τα 
συστήματα ποιότητας που εφαρμόζουν το αντίστοιχο εναρμονισμένο 
πρότυπο πληρούν τις εν λόγω απαιτήσεις. 

Ο δηλωμένος οργανισμός κοινοποιεί την απόφασή του στον κατα¬ 
σκευαστή και ενημερώνει σχετικά τους άλλους δηλωμένους οργανι¬ 
σμούς. Η κοινοποίηση στον κατασκευαστή περιέχει τα συμπεράσματα 
που προέκυψαν κατά την εξέταση, το όνομα και τη διεύθυνση του δηλω¬ 
μένου οργανισμού και την αιτιολογημένη απόφαση αξιολόγησης για τις 
εν λόγω συσκευές. 

3.3.4 Ο κατασκευαστής τηρεί τον δηλωμένο οργανισμό, που έχει 
εγκρίνει το σύστημα ποιότητας, ενήμερο σχετικά με κάθε προσαρμογή 
του συστήματος ποιότητας η οποία απαιτείται εξαιτίας π.χ. νέων τεχνο¬ 
λογιών και αντιλήψεων όσον αφορά την ποιότητα. 

Ο δηλωμένος οργανισμός εξετάζει τις προτεινόμενες τροποποιήσεις 
και αποφασίζει αν το τροποποιημένο σύστημα ποιοτικού ελέγχου αντα- 
ποκρίνεται στις σχετικές διατάξεις ή αν απαιτείται νέα αξιολόγηση. Ο 
δηλωμένος οργανισμός κοινοποιεί την απόφασή φου στον κατασκευα¬ 
στή. Η κοινοποίηση περιλαμβάνει τα πορίσματα του δλέγχου και την αι¬ 
τιολογημένη απόφαση αξιολόγησης. 

3.3.5 Αν ένας δηλωμένος οργανισμός ανακαλέσει την έγκριση συ¬ 
στήματος ποιότητας, ενημερώνει σχετικά τους άλλους δηλωμένους ορ¬ 
γανισμούς, αναφέροντας τους λόγους της απόφασής του. 

3.4 Επιτήρηση ΕΚ 

3.4.1 Σκοπός της επιτήρησης ΕΚ είναι να εξασφαλιστεί ότι ο κατα¬ 
σκευαστής τηρεί δεόντως τις υποχρεώσεις που απορρέουν από το εγκε¬ 
κριμένο σύστημα ποιότητας. 

3.4.2 Ο κατασκευαστής επιτρέπει την πρόσβαση του δηλωμένου ορ¬ 
γανισμού, προκειμένου να διενεργήσει επιθεώρηση, στους χώρους κατα¬ 
σκευής, ελέγχου, δοκιμών και αποθήκευσης, και παρέχει στον οργανι¬ 
σμό αυτό κάθε αναγκαία πληροφορία και ιδίως: 

- το φάκελο του συστήματος ποιότητας, 

- τα έγγραφα που αφορούν την ποιότητα, όπως εκθέσεις επιθεώρη¬ 
σης και στοιχεία δοκιμών, στοιχεία βαθμονόμησης, εκθέσεις όσον 
αφορά τα προσόντα του απασχολούμενου προσωπικού κ.λπ. 

3.4.3 Ο δηλωμένος οργανισμός διενεργεί ελέγχους τουλάχιστον μία 
φορά κάθε δύο χρόνια για να βεβαιωθεί ότι ο κατασκευαστής διατηρεί 
και εφαρμόζει το εγκεκριμένο σύστημα ποιότητας και διαβιβάζει στον 
κατασκευαστή έκθεση σχετικά με τον έλεγχο αυτόν. 

3.4.4 Επιπλέον, ο δηλωμένος οργανισμός μπορεί να επισκέπτεται 
αιφνιδιαστικά τον κατασκευαστή. Κατά τις επισκέψεις αυτές, ο δηλωμέ¬ 
νος οργανισμός μπορεί να εκτελεί να εντέλλεται δοκιμές των συσκευών, 
συντάσσει δε έκθεση επίσκεψης και, ενδεχομένως, έκθεση δοκιμής για 
τον κατασκευαστή. 

3.4.5 Ο κατασκευαστής πρέπει να είναι σε θέση να παρουσιάσει, εφό¬ 
σον του ζητηθέί, την έκθεση του δηλωμένου οργανισμού. 

• 4. ΔΗΛΩΣΗ ΠΙΣΤΟΤΗΤΑΣ ΤΪΠΟΤ ΕΚ (Εγγύηση της ποιότητας 

του προϊόντος) 

4.1 Η δήλωση πιστότητας τύπου ΕΚ (εγγύηση της ποιότητας του 
προϊόντος) είναι η πράξη της διαδικασίας με την οποία ο κατασκευαστής 
που τηρεί τις υποχρεώσεις τις αναφερόμενες στο σημείο 4.2 δηλώνει ότι 
οι υπόψη συσκευές είναι σύμφωνες προς τον τύπο όπως αυτός περιγρά- 
φεται στο πιστοποιητικό εξέτασης τύπου ΕΚ και πληρούν τις εφαρμο¬ 
στέες βασικές απαιτήσεις της παρούσας οδηγίας. Ο κατασκευαστής επι¬ 
θέτει το σήμα ΕΚ σε κάθε συσκευή και συντάσσει γραπτή δήλωση πιστό¬ 
τητας. Η δήλωση αυτή καλύπτει μια ή περισσότερες συσκευές και παρα¬ 
μένει στην κατοχή του κατασκευαστή. Το σήμα ΕΚ συνοδεύεται από το 
σύμβολο αναγνώρισης του δηλωμένου οργανισμού που είναι αρμόδιος 
για την επιτήρηση ΕΚ. 

4.2 Ο κατασκευαστής εφαρμόζει εγκεκριμένο σύστημα ποιότητας 
για την τελική επιθεώρηση των συσκευών και τις δοκιμές, όπως ορίζε¬ 
ται στο σημείο 4.3. Ο κατασκευαστής υπόκειται στην επιτήρηση ΕΚ 
όπως ορίζεται στο σημείο'4.4. 

4.3 Σύστημα ποιότητας 

4.3.1 Στα πλαίσια αυτής της διαδικασίας, ο κατασκευαστής υποβάλ¬ 
λει, σε δηλωμένο οργανισμό της επιλογής του, αίτηση για την έγκριση 
του συστήματος ποιότητας που εφαρμόζει για τις εν λόγω συσκευές. 

Η αίτηση περιλαμβάνει: 

- το φάκελο του συστήματος ποιότητας, 

- η ανάληψη δέσμευσης για την εκπλήρωση των υποχρεώσεων που 
απορρέουν από το σύστημα ποιότητας, όπως αυτό εγκρίθηκε. 

-ανάληψη δέσμευσης για τη διατήρηση του εγκεκριμένου συστήμα¬ 
τος ποιότητας, κατά τρόπον ώστε να εξασφαλίζεται πάντα η καταλληλό¬ 
τητα και η αποτελεσματικότητά του, 

-τα έγγραφα που αφορούν τον εγκεκριμένο τύπο και αντίγραφο του 
πιστοποιητικού εξέτασης τύπου ΕΚ. 

4.3.2. Στα πλαίσια του συστήματος ποιότητας, εξετάζεται κάθε συ¬ 
σκευή και γίνονται οι κατάλληλες δοκιμές, που ορίζονται στο ή τα εφαρ¬ 
μοστέα πρότυπα που αναφέρονται στο άρθρο 5 ή ισοδύναμες δοκιμές, 
προκειμένου να διαπιστωθεί ότι το σύστημα είναι σύμφωνο προς τις 
εφαρμοστέες βασικές απαιτήσεις της παρούσας οδηγίας. 

Όλα τα στοιχεία, απαιτήσεις και μέτρα του κατασκευαστή τεκμηρι¬ 
ώνονται κατά τρόπο συστηματικό και ορθολογικό υπό τύπο γραπτών 
μέτρων, διαδικασιών και οδηγιών. Με τμ έγγραφα αυτά του συστήμα¬ 
τος ποιότητας, εξασφαλίζεται η ενιαία ερμηνεία των προγραμμάτων, 
σχεδίων, εγχειριδίων και εγγράφων του συστήματος ποιότητας από 
όλους. 

Τα έγγραφα του συστήματος ποιότητας περιλαμβάνουν, ιδίως, κα¬ 
τάλληλη περιγραφή: 

-των ποιοτικών στόκων» του οργανογράμματος και των διοικητικών 
αρμοδιοτήτων καθώς και των αρμοδιοτήτων όσον αφορά την ποιότητα, 
των συσκευών, ι 


-των ελέγχων και δοκιμών που πρέπει να εκτελούνται πριν, κατά και 
μετά την παραγωγή, 

-των μέσων με τα οποία ελέγχεται κατά πόσον λειτουργεί αποτελε¬ 
σματικά το σύστημα ποιότητας. 

4.3.3. Ο δηλωμένος οργανισμός εξετάζει και αξιολογεί το σύστημα 
ποιότητας για να προσδιορίσει αν ανταποκρίνεται στις απαιτήσεις που 
αναφέρονται στο σημείο 4.3.2. Ο δηλωμένος οργανισμός τεκμαίρει ότι 
τα συστήματα ποιότητας που εφαρμόζουν το αντίστοιχο εναρμονισμένο 
πρότυπο είναι σύμφωνα προς τις εν λόγω απαιτήσεις. Ο δηλωμένος ορ¬ 
γανισμός κοινοποιεί την απόφασή του στον κατασκευαστή και ενημερώ¬ 
νει σχετικά τους άλλους δηλωμένους οργανισμούς. Η κοινοποίηση στον 
κατασκευαστή περιέχει τα συμπεράσματα που προέκυψαν κατά την εξέ¬ 
ταση, το όνομα και τη διεύθυνση του δηλωμένου οργανισμού και την αι¬ 
τιολογημένη απόφαση αξιολόγησης για τις εν λόγω συσκευές. 

-4.3.4. Ο κατασκευαστής τηρεί τον δηλωμένο οργανισμό, που έχει 
εγκρίνει το σύστημα ποιότητας, ενήμερο σχετικά με κάθε προσαρμογή 
του συστήματος η οποία απαιτείται εξαιτίας, π.χ., νέων τεχνολογιών 
και αντιλήψεων όσον αφορά την ποιότητα. 

Ο δηλωμένος οργανισμός εξετάζει τις προτεινόμενες τροποποιήσεις 
και αποφασίζει αν το τροποποιημένο σύστημα ποιότητας ανταποκρίνε- 
ται στις σχετικές διατάξεις ή αν απαιτείται νέα αξιολόγηση. Ο δηλωμέ¬ 
νος οργανισμός κοινοποιεί την απόφασή του στον κατασκευαστή. Η κοι¬ 
νοποίηση περιλαμβάνει τα πορίσματα του ελέγχου και την αιτιολογη¬ 
μένη απόφαση αξιολόγησης. 

4.3.5. Αν ένας δηλωμένος οργανισμός ανακαλέσει την έγκριση συ¬ 
στήματος ποιότητας, ενημερώνει σχετικά τους άλλους δηλωμένους ορ¬ 
γανισμούς, αναφέροντας τους λόγους της απόφασής του. 

4.4. Επιτήρηση ΕΚ 

4.4.1. Σκοπός της επιτήρησης ΕΚ είναι να εξασφαλιστεί ότι ο κατα¬ 
σκευαστής τηρεί δεόντως τις υποχρεώσεις που απορρέουν από το εγκε¬ 
κριμένο σύστημα ποιότητας. 

4.4.2. Ο κατασκευαστής επιτρέπει την πρόσβαση του δηλωμένου ορ¬ 
γανισμού προκειμένου να διενεργήσει επιθεώρηση, στους χώρους ελέγ¬ 
χου, δοκιμών και αποθήκευσης, και παρέχει στον οργανισμό αυτό κάθε 
αναγκαία πληροφορία, και ιδίως: 

-το φάκελο του συστήματος ποιότητας, 

-τα έγγραφα που αφορούν την ποιότητα, όπως εκθέσεις επιθεώρη¬ 
σης και στοιχεία δοκιμών, στοιχεία βαθμονόμησης, εκθέσεις όσον 
αφορά τα προσόντα του απασχολούμενου προσωπικού κ.λπ. 

4.4.3. Ο δηλωμένος οργανισμός διενεργεί ελέγχους τουλάχιστον μία 
φορά κάθε δύο χρόνια για να βεβαιωθεί ότι ο κατασκευαστής διατηρεί 
και εφαρμόζει το εγκεκριμένο σύστημα ποιότητας και διαβιβάζει στον 
κατασκευαστή έκθεση σχετικά με τον έλεγχο αυτόν. 

4.4.4. Επιπλέον, ο δηλωμένος οργανισμός μπορεί να επισκέπτεται 
αιφνιδιαστικά τον κατασκευαστή. Κατά τις επισκέψεις αυτές, ο δηλωμέ¬ 
νος οργανισμός μπορεί να εκτελεί ή να εντέλλεται δοκιμές των συ¬ 
σκευών, συντάσσει δε έκθεση επίσκεψης και, ενδεχομένως, έκθεση δοκι¬ 
μής για τον κατασκευαστή. 

4.4.5. Ο κατασκευαστής πρέπει να είναι σε θέση να παρουσιάσει, 
εφόσον του ζητηθεί, την έκθεση του δηλωμένου οργανισμού. 

5. ΕΠΑΛΗΘΕΥΣΗ ΕΚ 

5.1. Η επαλήθευση ΕΚ, είναι η πράξη της διαδικασίας με την οποία ο 
δηλωμένος οργανισμός ελέγχει και βεβαιώνει ότι οι συσκευές είναι σύμ¬ 
φωνες προς τον τύπο ο οποίος περιγράφεται στο πιστοποιητικό εξέτασης 
τύπου ΕΚ και πληρούν τις εφαρμοστέες βασικές απαιτήσεις της παρού¬ 
σας οδηγίας. 

5.2. Η επαλήθευση ΕΚ μπορεί να γίνεται, κατ’ επιλογή του κατα¬ 
σκευαστή, είτε με έλεγχο και δοκιμή κάθε συσκευής όπως ορίζει το ση¬ 
μείο 5.3, είτε με έλεγχο και δοκιμή της συσκευής στατιστικά όπως ορί¬ 
ζει το σημείο 5.4. 

5.3. Επαλήθευση με έλεγχο και δοκιμή κάθε συσκευής. 

5.3.1. Εξετάζεται κάθε συσκευή και γίνονται οι κατάλληλες δοκιμές, 
που ορίζονται στα πρότυπα που αναφέρονται στο άρθρο 5, ή ισοδύναμες 
δοκιμές προκειμένου να διαπιστωθεί ότι η συσκευή είναι σύμφωνη προς 
τις εφαρμοστέες βασικές απαιτήσεις της παρούσας οδηγίας. 

5.3.2. Ο δηλωμένος οργανισμός επιθέτει το σήμα ΕΚ σε κάθε εγκε¬ 
κριμένη συσκευή και χορηγεί εγγράφως πιστοποιητικό πιστότητας. Το 
πιστοποιητικό αυτό μπορεί να καλύπτει μία ή περισσότερες συσκευές και 
παραμένει στην κατοχή του κατασκευαστή. Το σήμα ΕΚ συνοδεύεται 
από το σύμβολο αναγνώρισης του δηλωμένου οργανισμού. 

5.4. Στατιστική επαλήθευση. 

5.4.1. Ο κατασκευαστής παρουσιάζει τις συσκευές του σε ομοιογε- 

νείς παρτίδες και λαμβάνει κάθε μέτρο που απαιτείται ώστε η διαδικα¬ 
σία κατασκευής να εξασφαλίζει την ομοιογένεια κάθε παραγόμενης παρ¬ 
τίδας. 

5.4.2. Εάν συντρέχει λόγος, ο κατασκευαστής μπορεί να επιθέτει το 
σήμα ΕΚ σε κάθε συσκευή κατά τη διαδικασία κατασκευής. Το σήμα 
ΕΚ συνοδεύεται από το σύμβολο αναγνώρισης του δηλωμένου οργανι¬ 
σμού που είναι υπεύθυνος για τη στατιστική επαλήθευση. 

5.4.3. Οι συσκευές υποβάλλονται σε στατιστικό έλεγχο ανάλογα με 
τα επιμέρους χαρακτηριστικά τους και συνεπώς κατατάσσονται σε ανα¬ 
γνωρίσιμες παρτίδες που αποτελούνται από μονάδες ενός και μόνο μο¬ 
ντέλου παραγόμενες ουσιαστικά υπό τις ίδιες συνθήκες. Κατά τυχαία 
χρονικά διαστήματα, εξετάζεται μια παρτίδα. Οι συσκευές που αποτε¬ 
λούν ένα δείγμα εξετάζονται μεμονωμένα και εκτελούνται κατάλληλες 
δοκιμές, όπως προβλέπουν το ή τα σχετικά πρότυπα τα οποία αναφέρο- 
νται στο άρθρο 5 ή ισοδύναμες δοκιμές ώστε να προσδιοριστεί εάν η παρ¬ 
τίδα είναι αποδεκτή ή εάν απορρίπτεται. 

Εφαρμόζεται πρόγραμμα δειγματοληψίας με τα ακόλουθα χαρακτη¬ 
ριστικά: 

- -επίπεδο τυπικής ποιότητας το οποίο αντιστοιχεί προς πιθανότητα 
αποδοχής 95%, με ποσοστό μη πιστότητας κυμαινόμενο μεταξύ 0,5 
και 1,5%, 

-οριακά ανεκτή ποιότητα η οποία αντιστοιχεί προς πιθανότητα απο- 
δοχής 5%, με ποσοστό μη πιστότητας μεταξύ 5 °λ> και 10%. 

5.4.4. Εάν η παρτίδα είναι αποδεκτή, ο δηλωμένος οργανισμός χο¬ 
ρηγεί εγγράφως πιστοποιητικό πιστότητας το οποίο παραμένει στην κα¬ 
τοχή του κατασκευαστή. Όλες οι συσκευές που περιλαμβάνονται στην 
παρτίδα μπορούν να διατίθενται στην αγορά, εκτός από τις συσκευές 
που περιλαμβάνονται στο δείγμα για τις οποίες διαπιστώθηκε ότι δεν 
συμφωνούν. 

Στις περιπτώσεις κατά τις οποίες η παρτίδα απορρίπτεται,· ο αρμό¬ 
διος δηλωμένος οργανισμός λαμβάνει τα κατάλληλα μέτρα προκειμένου 
να αποτραπεί η διάθεση της παρτίδας αυτής στην αγορά. Σε περίπτωση 
συχνής απόρριψης των παρτίδων, ο δηλωμένος οργανισμός μπορεί να 
αναστέλλει τη στατιστική επαλήθευση. 

6. ΜΟΝΑΔΙΑΙΑ ΕΠΑΛΗΘΕΥΣΗ ΕΚ 

6.1. Η μοναδιαία επαλήθευση ΕΚ είναι η διαδικασία κατά την οποία 
ένας δηλωμένος οργανισμός ελέγχει και βεβαιώνει ότι η συσκευή πλη¬ 


ροί τις εφαρμοστέες απαιτήσεις της παρούσας οδηγίας. Ο δηλωμένος 
οργανισμός επιθέτει το σήμα ΕΚ στις συσκευές και χορηγεί εγγράφως 
πιστοποιητικό πιστότητας. 

Το πιστοποιητικό αυτό παραμένει στην κατοχή του κατασκευα¬ 
στή. 

6.2. Ο τεχνικός φάκελος, ο οποίος περιγράφεται στο παράρτημα IV, 
τίθεται στη διάθεση του δηλωμένου οργανισμού. 

6.3. Η συσκευή εξετάζεται και, λαμβάνοντας υπόψη τον τεχνικό φά¬ 
κελο, πραγματοποιούνται κατάλληλες δοκιμές προκειμένου να εξασφα¬ 
λιστεί η πιστότητά της προς τις βασικές απαιτήσεις της παρούσας οδη¬ 
γίας. 

Αν ο δηλωμένος οργανισμός το κρίνει αναγκαίο, οι εξετάσεις και οι 
κατάλληλες δοκιμές μπορούν να πραγματοποιηθούν μετά την εγκατά¬ 
σταση της συσκευής. 

ΠΑΡΑΡΤΗΜΑ III 

ΣΗΜΑ ΕΚ ΚΑΙ ΑΝΑΓΡΑΦΟΜΕΝΑ ΣΤΟΙΧΕΙΑ 

1. Το σήμα ΕΚ αποτελείται από το σύμβολο €Ε που εικονίζεται κα¬ 
τωτέρω, συνοδευόμενο από τα δύο τελευταία ψηφία του έτους κατά το 
οποίο επιτίθεται το σήμα και από.το σύμβολο αναγνώρισης του δηλωμέ¬ 
νου οργανισμού που πραγματοποίησε τους αιφνιδιαστικούς ελέγχους, 
την επιτήρηση ΕΚ ή την επαλήθευση ΕΚ. 

2. Στην ίδια τη συσκευή ή σε ειδική πινακίδα, τίθεται το σήμα ΕΚ και 
αναγράφονται τα ακόλουθα στοιχεία: 

-το όνομα ή το σύμβολο αναγνώρισης του κατασκευαστή, 

-η εμπορική ονομασία της συσκευής, 

-τα χαρακτηριστικά του ηλεκτρικού ρεύματος, με το οποίο τροφοδο¬ 
τείται η συσκευή, ανάλογα με την περίπτωση: 

-η κατηγορία της συσκευής. ' _ ■■ ■ 

Επιπλέον των ανωτέρω και ανάλογα με το είδος της συσκευής, προ¬ 
στίθενται οι αναγκαίες πληροφορίες για την εγκατάσταση. 

ΠΑΡΑΡΤΗΜΑ IV 
ΤΕΧΝΙΚΟΣ ΦΑΚΕΛΟΣ 

Ο τεχνικός φάκελος περιλαμβάνει τις ακόλουθες πληροφορίες, στο 
βαθμό που αυτές είναι αναγκαίες για την αξιολόγηση από τον δηλωμένο 
οργανισμό: 

-γενική περιγραφή της συσκευής, 

-τις κατασκευαστικές μελέτες, τα σχέδια, τα διαγράμματα των συ¬ 
στατικών, μερών, των υποσυγκροτημάτων, των κυκλωμάτων κ.λπ, 
-τις περιγραφές και εξηγήσεις που είναι αναγκαίες για την κατα¬ 
νόηση των ανωτέρω, στοιχείων, συμπεριλαμβανομένης της λειτουργίας 
των συσκευών, 

-πίνακα των προτύπων που αναφέρονται στο άρθρο 5 και τα οποία 
εφαρμόζονται καθ’ ολοκληρία ή μερικώς, καθώς και περιγραφές των 
λύσεων που εφαρμόζει ο κατασκευαστής για να ανταποκριθεί στις βασι¬ 
κές απαιτήσεις, στην περίπτωση κατά την οποία δεν εφαρμόζονται τα 
πρότυπα που αναφέρονται στο άρθρο 5, 

-τις εκθέσεις δοκιμών, 

-τα εγχειρίδια για την εγκατάσταση και τη χρήση. 

Ενδεχομένως, ο τεχνικός φάκελος περιλαμβάνει τα ακόλουθα στοι- 
χεία: 

-τις βεβαιώσεις των εξοπλισμών που ενσωματώνονται στη συσκευή, 
-τις βεβαιώσεις και τα πιστοποιητικά των μεθόδων κατασκευής 
ή/και επιθεώρησης ή/και ελέγχου της συσκευής, 

-οποιοδήποτε άλλο έγγραφο το οποίο μπορεί να διευκολύνει την 
αξιολόγηση εκ μέρους του δηλωμένου οργανισμού. 

ΠΑΡΑΡΤΗΜΑ V 

ΕΛΑΧΙΣΤΑ ΚΡΙΤΗΡΙΑ ΓΙΑ ΤΗΝ ΑΞΙΟΛΟΓΗΣΗ 
ΤΩΝ ΠΡΟΣ ΔΗΛΩΣΗ ΟΡΓΑΝΙΣΜΩΝ 

Οι οργανισμοί που ορίζονται από τα κράτη - μέλη πρέπει να πληρούν 
τουλάχιστον τις ακόλουθες προϋποθέσεις: 


-να έχουν διαθέσιμο προσωπικό καθώς και αναγκαία μέσα και εξο¬ 
πλισμό, 

-το προσωπικό να έχει τεχνικά προσόντα και επαγγελματική ακε¬ 
ραιότητα, 

-ως προς την εκτέλεση των δοκιμών, την κατάρτιση των εκθέσεων, 
την έκδοση των βεβαιώσεων και την πραγματοποίηση της επιτήρησης 
που προβλέπονται στην παρούσα απόφαση να εξασφαλίζεται ανεξαρτη¬ 
σία των στελεχών και του τεχνικού προσωπικού έναντι όλων των κύ¬ 
κλων, ομάδων ή ατόμων, που άμεσα ή έμμεσα έχουν σχέση με τις συ¬ 
σκευές, 

-να τηρείται το επαγγελματικό απόρρητο εκ μέρους του προσωπι¬ 
κού, 

-να έχει συναφθεί ασφάλεια αστικής ευθύνης, εκτός αν η ευθύνη αυτή 
καλύπτεται από το κράτος με βάση την εθνική νομοθεσία. 

Η πλήρωση των προϋποθέσεων της πρώτης και της δεύτερης περί¬ 
πτωσης ελέγχεται κατά διαστήματα από τις αρμόδιες αρχές των κρα¬ 
τών μελών ή από οργανισμούς που ορίζουν τα κράτη μέλη. 

Άρθρο 15 

1. Η παρούσα απόφαση αρχίζει να ισχύει την 1η Ιανουάριου 1992. 

2. Εντούτοις, κατά παρέκλιση του άρθρου 2 και με την επιφύλαξη 
των άρθρων 30 έως 36 της συνθήκης, επιτρέπεται μέχρι την 31η Δε¬ 
κεμβρίου 1995 να εξετάζεται η δυνατότητα διάθεσης στην αγορά ή και 
θέση σε λειτουργία συσκευών και εξοπλισμών που συμφωνούν με τις 
ρυθμίσεις που ισχύουν πριν από την 1η Ιανουάριου 1992. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 3 Ιουλίου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ ΒΙΟΜΗΧΑΝΙΑΣ, 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

